
నీతి నిజాయితీలే ఆభరణాలుగా, నిరాడంబర జీవితమే అస్తిపాస్తులుగా సమాజ సేవకు జీవితాన్నే అంకితం చేసిన మహనీయుడు వావిలాల గోపాల కృష్ణయ్య. విద్యార్థి దశలోనే బాలగంగాధర్ తిలక్ పిలుపుతో స్వాతంత్య్ర ఉద్యమంలో పాల్గొన్న వావిలాల ఆంధ్ర ప్రజానీకానికి ప్రత్యేక రాష్ట్రం కోసం సాగిన ఉద్యమంలోనూ రైతుల సంక్షేమం కోసం జరిగిన సహకార ఉద్యమంలోనూ, గ్రంథాలయోద్యమంలోనూ, తెలుగు భాషా అభివృద్ధి కోసం జరిగిన పోరాటంలోనూ ఇలా ఎన్నో ఉద్యమాలలో పాలు పంచుకొని ప్రజాసేవకు అంకితం అయ్యారు. ఎనిమిది పదుల వయస్సులో సారా వ్యతిరేక పోరాటంలో పాల్గొని తన పోరాట పటిమతో అంకిత భావంతో సారా వ్యతిరేక ఉద్యమాన్ని విజయవంతం చేసిన నాయకుడు వావిలాల. నందికొండ ప్రాజెక్టు ఉద్యమంలో పాల్గొని నాగార్జున సాగర్ ప్రాజెక్టు సాధనలో కీలక భూమిక పోషించారు. 1906 సెప్టెంబర్ 17న గుంటూరు జిల్లా సత్తెనపల్లిలో జన్మించారు. అతివాద నాయకుడు తిలక్ పిలుపుతో స్వాతంత్ర్యోద్యమంలో ప్రవేశించి, గాంధేయ వాదిగా కొనసాగారు. ఉద్యమం సందర్భంగా ఎనిమిది సంవత్సరాలు జైలు జీవితం అనుభవించారు. 1962, 1967 ఎన్నికలలో సీపీఐ మద్దతుతో వరుసగా శాసనసభకు అదే నియోజకవర్గం నుంచి ఆయన ఎన్నిక కావడం ప్రజలకు వావివాల పట్ల వున్న అభిమానానికి నిదర్శనం. నాలుగుసార్లు శాసనసభ్యునిగా, అధికార భాషా సంఘం అధ్యక్షునిగా పనిచేసినా సాదాసీదాగా జీవించి నేటి తరం రాజకీయ నాయకులకు ఆదర్శంగా నిలిచారు. భారత ప్రభుత్వం పద్మభూషణ్ అవార్డుతో ఆయనను సత్కరించింది. ప్రకాశం పంతులు, తరిమెల నాగిరెడ్డి, పుచ్చలపల్లి సుందరయ్య, అయ్యదేవర కాళేశ్వరరావు, తెన్నేటి విశ్వనాథం లాంటి మహనీయులతో శాసనసభ్యునిగా పనిచేసిన గోపాలకృష్ణయ్య పోరాడని సమస్య లేదు, స్పందించని అంశంలేదు. వావిలాల జీవితం తెలుగువారి చరిత్రలో ఒక మహోన్నత అధ్యాయం. తన 97వ ఏట 2003 ఏప్రిల్ 17న ఈ లోకం నుంచి నిష్క్రమించారు.యస్. బాబు రావుదళిత జర్నలిస్టులు, రచయితల సంక్షేమ సంఘం(నేడు వావిలాల గోపాల కృష్ణయ్య వర్ధంతి)

neethi nijaayiteele aabharanaalugaa, niradambara jeevitame astipaastulugaa samaja sevaku jeevitaanne ankitam chesina mahaneeyudu vaavilaala gopala krishnayya. vidyaarthi dasalone balagangadhar tilak piluputho swaatantyra udyamamlo palgonna vaavilaala aandhra prajaaneekaaniki pratyeka rashtram kosam saagina udyamamloonuu raitula sankshemam kosam jarigina sahakara udyamamloonuu, grandhaalayodyamamloonuu, telugu bhasha abhivruddhi kosam jarigina poraatamloonuu ilaa enno udyamaalalo paalu panchukoni prajaasevaku ankitam ayyaru. enimidi padula vayassulo sara vyatireka poraatamlo palgoni tana porata patimatho ankita bhaavamto sara vyatireka udyamaanni vijayavantam chesina nayakudu vaavilaala. nandikonda praajektu udyamamlo palgoni nagarjuna sagar praajektu saadhanalo keelaka bhoomika pooshinchaaru. 1906 september 17na gunturu jilla sattenapallilo janminchaaru. ativaada nayakudu tilak piluputho swaatantryodyamamlo pravesinchi, gandheya vaadigaa konasaagaaru. udyamam sandarbhamgaa enimidi samvatsaraalu jailu jeevitam anubhavinchaaru. 1962, 1967 ennikalalo cpi maddatuto varusagaa saasanasabhaku adhe niyojakavargam nunchi aayana ennika kaavadam prajalaku vaavivaala patla vunna abhimaanaaniki nidarsanam. naalugusaarlu saasanasabhyunigaa, adhikara bhasha sangham adhyakshunigaa panichesina saadaasiidaagaa jeevinchi neti taram rajakeeya naayakulaku aadarsamgaa nilichaaru. bhaarata prabhutvam padmabhushan avaardutho aayananu satkarinchindi. prakaasam pantulu, tarimela nagireddy, puchalapalli sundarayya, ayyadevara kaleshwararao, tenneti vishwanaatham lanti mahaneeyulatho saasanasabhyunigaa panichesina gopalakrishnayya poradani samasya ledu, spandinchani amsamledu. vaavilaala jeevitam teluguvaari charitralo oka mahonnata adhyayam. tana 97va eta 2003 epril 17na ee lokam nunchi nishkraminchaaru.yas. baabu raavudalita jarnalistulu, rachayitala sankshema sangham(nedu vaavilaala gopala krishnayya vardhanti)